Remco het in Amsterdam sy sekondêre opvoeding by Amsterdam Lyceum begin, en het somtyds artikels geskryf of strokiesprente geteken vir die skool se koerant. Hy egter met verloop van tyd al hoe meer klasse begin oorslaan en al hoe meer tyd in die bioskope, jazz klubs of kroeë begin spandeer. Hy het uiteindelik skool verlaat sonder om te matrikuleer. Hy het saam met 'n skoolvriend, Rudy Kousbroek, die Braak tydskrif in Mei 1950 gestig. Tussen 1949 en 1952 het Remco strokiesprente vir die Nederlandse tydskrifte Mandrill en Het Parool geteken en ook in die 1970s vir die Haagse Post tydskrif. In 1979 het hy strokieprente geteken vir die NRC Handelsblad.
Teen die einde van die 1970's het hy baie min geskryf. Hy het aan die joernalis Jan Brokken van die Nederlandse koerant Haagse Post verduidelik: "Ek kon vir jare nie skryf nie. Ek het nie lus gevoel om te skryf nie. Ek het 'n fisiese viesheid tenoor dit gevoel. Ek het daaroor gedink, maar ek was verlam deur twyfel."